Krepuskularne zrake

[mini|300px|Krepuskularne zrake fotografirane u blizini [Nacionalni park Waterberg|platoa Waterberg u Namibiji]]
**Krepuskularne zrake** u atmosferskoj optici jesu zrake Sunčeve svjetlosti za koje se čini kao da isijavaju iz tačke na nebu u kojoj se nalazi Sunce. Ove zrake, koje prolaze kroz razmake između oblaka (naročito stratokumulusa) ili između drugih objekata, jesu stubovi zraka osvijetljenog Sunčevom svjetlošću razdvojeni tamnijim područjima koja su zasjenjena oblacima. Uprkos tome što djeluje kao da se zrake spajaju u jednoj tački (odnosno da izviru iz nje), one su zapravo gotovo paralelni snopovi Sunčeve svjetlosti, a utisak da se spajaju u jednoj tački samo je efekt perspektive (slično, npr, načinu na koji nam djeluje da se željezničke šine spajaju u nekoj udaljenoj tački kad ih gledamo).

Naziv potječe od toga što se ove zrake često pojavljuju u krepuskularnim satima (oko zore i sumraka), kad je kontrast između svjetlosti i tame najočitiji. Riječ *krepuskularan* potječe od latinske riječi *crepusculum*, što znači "sumrak".

## Antikrepuskularne zrake 
Zrake se u nekim slučajevima mogu protezati preko neba i može izgledati da se spajaju u antisolarnoj tački (tačka na nebu koja je direktno suprotna onoj u kojoj je Sunce). U ovom slučaju one se nazivaju antikrepuskularnim zrakama. One se ne uočavaju lahko kao krepuskularne. Ovo naizgled dvojno spajanje (i u solarnoj i u antisolarnoj tački) jest efekt perspektive analogan primjeru sa željezničkim šinama za koje se čini da se spajaju u suprotnim tačkama u suprotnim smjerovima.

## Boja 
Krepuskularne zrake obično su crvene ili žute zbog toga što putanja kroz atmosferu u vrijeme izlaska i zalaska Sunca prolazi kroz do 40 puta veću količinu zraka nego zrake Sunca u podne. Čestice u zraku raspršuju kratkotalasnu svjetlost (plavu i zelenu) tzv. Rayleighovim raspršenjem mnogo jače nego dugotalasnu (crvenu i žutu).

## Galerija 

Datoteka:Crepuscular rays color.jpg|Krepuskularne zrake u vrijeme zalaska Sunca
Datoteka:Crepuscular ray sunset from telstra tower edit.jpg|Krepuskularne zrake snimljene sa Black Mountain Towera u Canberri
Datoteka:Crepuscular rays 09-11-2010 1.jpg|Krepuskularne zrake u parku Golden Gate
Datoteka:Anticrepuscular Rays.jpg|Antikrepuskularne zrake suprotne zalazećem Suncu iznad obale Floride (Zaljevska obala)
Datoteka:Crepescular rays in saint peters basilica.JPG|Krepuskularne zrake u podne u Bazilici sv. Petra u Vatikanu
Datoteka:Crepuscular rays and Dead trees at Mammoth Hot Springs.jpg|Krepuskularne zrake u pari od termalnih izvora u nacionalnom parku Yellowstone
Datoteka:Crepuscular Rays Panorama HD - Copy.jpg|Široke krepuskularne zrake iznad Santa Clarite (Kalifornija)
Datoteka:Lunar Crepuscular Rays 2.jpg|Lunarne krepuskularne zrake
Datoteka:COLLECTIE TROPENMUSEUM De Dago-waterval bij Bandoeng TMnr 60016824.jpg|Krepuskularne zrake kod vodopada Dago u blizini Bandunga u Indoneziji (1920-e ili 1930-e)
Datoteka:Crepuscular Rays, India.JPG|Ova fotografija s MSS-a pruža neobičnu perspektivu iznad krepuskularnih zraka i jasno ilustrira njihovu paralelnost
Datoteka:Angel's Ladder.jpg|Krepuskularne zrake u zaljevu Hakodate na jugu Hokkaida
Datoteka:Crepuscular-Panorama.jpg|Jakovljeve ljestve (krepuskularna panorama)
Datoteka:Crepuscular rays caused by the Rocky Mountains.jpg|Fotografija je snimljena na zapadu Oklahome i prikazuje krepuskularne zrake koje uzrokuju Stjenovite planine, udaljene 250 km

## Također pogledajte 
* Osvijetljenost noćnog neba
* Svjetlosni snop
* Rayleighovo raspršenje
* Tyndallov efekt

## Reference 
## Vanjski linkovi 
* Đurđica Marković, *Krepuskularne zrake* , *meteo-info.hr*, 3. 11. 2011.
* Sunčeve zrake - krepuskularne zrake (objašnjenja i slike 

Kategorija:Atmosferski optički fenomeni